
DR 31.10.2019 57 

 
perbelanjaan pembangunan, manakala RM214 juta untuk perbelanjaan mengurus. 
Dalam perbahasan Belanjawan 2020 seramai 12 Ahli Yang Berhormat iaitu Yang 
Berhormat Ayer Hitam, Yang Berhormat Batang Lupar, Yang Berhormat Tebrau, Yang 
Berhormat Hulu Rajang, Yang Berhormat Nibong Tebal, Yang Berhormat Tampin, Yang 
Berhormat Kepala Batas, Yang Berhormat Parit Sulong, Yang Berhormat Pontian, Yang 
Berhormat Kluang, Yang Berhormat Segamat dan Yang Berhormat Kapar telah 
mengambil bahagian dalam membahaskan isu-isu berkaitan dengan fungsi Kementerian 
Pembangunan Usahawan. 

Yang Berhormat Ayer Hitam tidak ada di sini? 

Tuan Yang di-Pertua: Tidak ada tidak perlu, bertulis. 

Datuk Seri Mohd Redzuan Yusof: Yang Berhormat Kluang? Pun tidak ada di 
sini. 

Tuan Yang di-Pertua: Tidak ada. Bertulislah. 

Datuk Seri Mohd Redzuan Yusof: Jadi senang saya hendak menggulung 
beberapa perkara yang dibangkitkan sebelum ini. Yang Berhormat Kluang? Yang 
Berhormat Kluang ada. 

Tuan Yang di-Pertua: Yang Berhormat Kluang ada, Yang Berhormat Ayer 
Hitam tidak ada [Ketawa] 

Datuk Seri Mohd Redzuan Yusof: Untuk makluman Yang Berhormat, 
pembangunan PKS dalam pemakaian Adoption Industry 4.0 merupakan salah satu 
perkara yang ditekankan oleh Dasar Keusahawanan Nasional 2030. Penggunaan dan 
pemakaian teknologi digital secara menyeluruh akan secara tidak langsung dapat 
meningkatkan kualiti produk dan mengurangkan kebergantungan kepada  penggunaan 
tenaga kerja buruh. 

Perkara ini digariskan di bawah Teras Strategik Keempat DKN 2030, iaitu 
memacu pertumbuhan ekonomi melalui perusahaan berteraskan inovasi. Teras strategi 
ini disokong oleh dua strategi iaitu strategi pertama, menyokong perusahaan berteraskan 
inovasi dan pertumbuhan tinggi dan memudah cara proses penukaran ataupun 
pertukaran teknologi dan inovasi. 

Dalam strategi ini inisiatif yang akan dilaksanakan ialah mempercepatkan 
penubuhan perusahaan berteraskan inovasi dan memiliki pertumbuhan tinggi melalui 
bantuan bersasar dalam sembilan tonggak Industri 4.0 termasuk automation, 
pendigitalan dan kecerdasan buatan iaitu artificial intelligents, dengan izin. 
Memperkukuhkan ekosistem inovasi di peringkat nasional dalam menyokong potensi 
sebenar startup ke aras industri masa depan dengan mewujudkan kluster keusahawanan 
di samping membina keupayaan sektor kewangan bagi memenuhi keperluan khusus 
startup yang didorong oleh inovasi dan berteknologi tinggi dan menyediakan pinjaman 
berasaskan prestasi dan insentif inovasi termasuk penggunaan harta intelek ataupun 
intelectual property, dengan izin, sebagai cagaran. 

Kerajaan akan terus melaksanakan inisiatif-inisiatif bagi menyokong 
perusahaan PKS yang berteraskan inovasi dan teknologi dengan menggalakkan 
penubuhan PKS yang berteraskan inovasi, inovation driven enterprise melalui 
penyediaan bantuan bersasar dalam sembilan tonggak Industri 4.0 termasuk automasi, 
pendigitalan dan kerja kecerdasan buatan- artificial intelligents dan juga akan 
memperkukuhkan ekosistem inovasi di peringkat nasional dalam menyokong potensi 
sebenar PKS ke arah industri masa depan dengan mewujudkan kluster keusahawanan 
di samping membina keupayaan sektor kewangan bagi memenuhi keperluan khusus 
PKS yang didorong oleh inovasi dan berteknologi tinggi ini. 

Bagi meningkatkan kualiti produk dan perkhidmatan serta memastikan reputasi 
perniagaan yang kukuh, usahawan PKS seharusnya peka dan bergerak seiring dengan 
perkembangan teknologi terkini. MED juga telah memulakan inisiatif untuk 
membangunkan platform Digital PKS Kebangsaan bagi memastikan usahawan-
usahawan PKS dibantu dengan memberi nilai tambah yang signifikan menggunakan 
pendekatan teknologi digital. Sistem maklumat berpusat ini akan mengintegrasikan data 
keusahawanan dan maklumat keusahawanan secara lebih komprehensif dan ekstensif. 

Selain itu, di bawah Teras Strategik Kelima DKN 2030 iaitu memantapkan 
keupayaan dan prestasi perusahaan mikro kecil dan sederhana kerajaan telah 
menawarkan program latihan dan pembangunan yang berkaitan dengan Industri 4.0 bagi 
mempertingkatkan lagi kemahiran dan keupayaan PKS dalam bidang ini.  



perbelanjaan pembangunan, manakala RM214 juta untuk perbelanjaan mengurus. Dalam perbahasan Belanjawan 2020 seramai 12 Ahli Yang Berhormat iaitu Yang Berhormat Ayer Hitam, Yang Berhormat Batang Lupar, Yang Berhormat Tebrau, Yang Berhormat Hulu Rajang, Yang Berhormat Nibong Tebal, Yang Berhormat Tampin, Yang Berhormat Kepala Batas, Yang Berhormat Parit Sulong, Yang Berhormat Pontian, Yang Berhormat Kluang, Yang Berhormat Segamat dan Yang Berhormat Kapar telah mengambil bahagian dalam membahaskan isu-isu berkaitan dengan fungsi Kementerian Pembangunan Usahawan. Yang Berhormat Ayer Hitam tidak ada di sini?. Tuan Yang di-Pertua: Tidak ada tidak perlu, bertulis. Datuk Seri Mohd Redzuan Yusof: Yang Berhormat Kluang? Pun tidak ada di sini. Tuan Yang di-Pertua: Tidak ada. Bertulislah. Datuk Seri Mohd Redzuan Yusof: Jadi senang saya hendak menggulung beberapa perkara yang dibangkitkan sebelum ini. Yang Berhormat Kluang? Yang Berhormat Kluang ada. Tuan Yang di-Pertua: Yang Berhormat Kluang ada, Yang Berhormat Ayer Hitam tidak ada [Ketawa]. Datuk Seri Mohd Redzuan Yusof: Untuk makluman Yang Berhormat, pembangunan PKS dalam pemakaian Adoption Industry 4.0 merupakan salah satu perkara yang ditekankan oleh Dasar Keusahawanan Nasional 2030. Penggunaan dan pemakaian teknologi digital secara menyeluruh akan secara tidak langsung dapat meningkatkan kualiti produk dan mengurangkan kebergantungan kepada penggunaan tenaga kerja buruh. Perkara ini digariskan di bawah Teras Strategik Keempat DKN 2030, iaitu memacu pertumbuhan ekonomi melalui perusahaan berteraskan inovasi. Teras strategi ini disokong oleh dua strategi iaitu strategi pertama, menyokong perusahaan berteraskan inovasi dan pertumbuhan tinggi dan memudah cara proses penukaran ataupun pertukaran teknologi dan inovasi. Dalam strategi ini inisiatif yang akan dilaksanakan ialah mempercepatkan penubuhan perusahaan berteraskan inovasi dan memiliki pertumbuhan tinggi melalui bantuan bersasar dalam sembilan tonggak Industri 4.0 termasuk automation, pendigitalan dan kecerdasan buatan iaitu artificial intelligents, dengan izin. Memperkukuhkan ekosistem inovasi di peringkat nasional dalam menyokong potensi sebenar startup ke aras industri masa depan dengan mewujudkan kluster keusahawanan di samping membina keupayaan sektor kewangan bagi memenuhi keperluan khusus startup yang didorong oleh inovasi dan berteknologi tinggi dan menyediakan pinjaman berasaskan prestasi dan insentif inovasi termasuk penggunaan harta intelek ataupun intelectual property, dengan izin, sebagai cagaran. Kerajaan akan terus melaksanakan inisiatif-inisiatif bagi menyokong perusahaan PKS yang berteraskan inovasi dan teknologi dengan menggalakkan penubuhan PKS yang berteraskan inovasi, inovation driven enterprise melalui penyediaan bantuan bersasar dalam sembilan tonggak Industri 4.0 termasuk automasi, pendigitalan dan kerja kecerdasan buatan- artificial intelligents dan juga akan memperkukuhkan ekosistem inovasi di peringkat nasional dalam menyokong potensi sebenar PKS ke arah industri masa depan dengan mewujudkan kluster keusahawanan di samping membina keupayaan sektor kewangan bagi memenuhi keperluan khusus PKS yang didorong oleh inovasi dan berteknologi tinggi ini. Bagi meningkatkan kualiti produk dan perkhidmatan serta memastikan reputasi perniagaan yang kukuh, usahawan PKS seharusnya peka dan bergerak seiring dengan perkembangan teknologi terkini. MED juga telah memulakan inisiatif untuk membangunkan platform Digital PKS Kebangsaan bagi memastikan usahawan- usahawan PKS dibantu dengan memberi nilai tambah yang signifikan menggunakan pendekatan teknologi digital. Sistem maklumat berpusat ini akan mengintegrasikan data keusahawanan dan maklumat keusahawanan secara lebih komprehensif dan ekstensif. Selain itu, di bawah Teras Strategik Kelima DKN 2030 iaitu memantapkan keupayaan dan prestasi perusahaan mikro kecil dan sederhana kerajaan telah menawarkan program latihan dan pembangunan yang berkaitan dengan Industri 4.0 bagi mempertingkatkan lagi kemahiran dan keupayaan PKS dalam bidang ini.